*****

ΚΑΝΟΝΙΣΜΟΣ (ΕΟΚ) αριθ. 886/81 ΤΗΣ ΕΠΙΤΡΟΠΗΣ

της 2ας Απριλίου 1981

περί πέμπτης τροποποιήσεως του κανονισμού (ΕΟΚ) αριθ. 2325/80 και περί δεύτερης τροποποιήσεως του κανονισμού (ΕΟΚ) αριθ. 2391/80, όσον αφορά ορισμένες λεπτομέρειες εφαρμογής συμπληρωματικών μέτρων για τους κατόχους συμφωνητικών μακροπροθέσμου αποθεματοποιήσεως επιτραπεζίων οίνων για την περίοδο εμπορίας 1979/80

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3456/80 (2), και ιδίως το άρθρο 12 παράγραφος 4,

Εκτιμώντας:

ότι οι παρούσες διαθέσιμες ποσότητες επιτραπεζίου οίνου υπερβαίνουν κατά πολύ τις ποσότητες που θεωρούνται κανονικές υπό συνθήκες ισορροπίας της αγοράς· ότι για να αποκατασταθεί η εν λόγω ισορροπία με μείωση της προσφοράς, η απόσταξη αποτελεί το πλέον ενδεδειγμένο μέσο·

ότι, εξάλλου, πρέπει να αποφευχθεί η αρνητική επίδραση που μπορεί να έχει η θέση σε εμπορία της αλκοόλης η οποία παράγεται στο πλαίσιο των εν λόγω εργασιών αποστάξεως επιτραπεζίων οίνων, στην αγορά του προϊόντος αυτού·

ότι η παρέμβαση που δύναται να συμβιβάσει κατά τον καλύτερο τρόπο τις δύο προαναφερθείσες επιτακτικές ανάγκες φαίνεται να είναι η απόσταξη που προβλέπεται στο πλαίσιο του άρθρου 12 του κανονισμού (ΕΟΚ) αριθ. 337/79, καθόσον προβλέπει ακριβές όριο της μέγιστης ποσότητας επιτραπεζίου οίνου που δύναται να αποσταχθεί· ότι έχει ήδη αποφασισθεί η εφαρμογή του άρθρου 12 κατά τη διάρκεια της παρούσας περιόδου εμπορίας, με τον κανονισμό (ΕΟΚ) αριθ. 2391/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2892/80 (4)· ότι, παρ όλη τη μετάθεση των παρεχομένων προθεσμιών για την υποβολή των αιτήσεων εγκρίσεως των συμβάσεων παραδόσεως και την αύξηση των ποσοτήτων οίνου που δύνανται ν αποτελέσουν αντικείμενο των εν λόγω συμβάσεων, η κατάσταση στην αγορά δεν έχει εξισορροπηθεί, κυρίως λόγω του γεγονότος ότι οι παραγωγοί που είχαν τη δυνατότητα να προβούν στην εν λόγω απόσταξη, δεν το έκαναν κατά το επιθυμητό μέτρο·

ότι, υπ' αυτούς τους όρους , πρέπει να παραταθούν εκ νέου οι προθεσμίες υποβολής των αιτήσεων εγκρίσεως και να ανέλθει σε 100 % η ποσότητα οίνων του τύπου R I και R II που δύνανται να αποσταχθούν·

ότι, για να επιτευχθούν οι επιζητούμενοι στόχοι, πρέπει να διευκολυνθεί η δυνοτότητα προσβάσεως των περισσοτέρων παραγωγών στην απόσταξη· ότι για το σκοπό αυτόν θεωρείται απαραίτητο να επιτραπεί στους παραγωγούς που έχουν συνάψει συμφωνητικά αποθεματοποιήσεως για τέσσερις μήνες, να συνάψουν επίσης συμφωνητικά παραδόσεως προς απόσταξη, για τον ίδιο οίνο, κρατώντας κατά περίπτωση το πλεονέκτημα της ενισχύσεως αποθεματοποιήσεως·

ότι πρέπει, συνεπώς, να τροποποιηθεί ο κανονισμός (ΕΟΚ) αριθ. 2325/80 (5), όπως τροποποιήθηκε τελευταία από τον κανονισμό (ΕΟΚ) αριθ. 409/81 (6)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 παράγραφος 2 υπό α του κανονισμού (ΕΟΚ) αριθ. 2391/80, ο όρος «74 %» αντικαθίσταται από τον όρο «100 %».

Άρθρο 2

Ο κανονισμός (ΕΟΚ) αριθ. 2325/80 τροποποιείται ως ακολούθως:

1. Η ημερομηνία «28 Φεβρουαρίου 1981», που αναφέρεται στο άρθρο 4 παράγραφος 1, αντικαθίσταται από την ημερομηνία «13 Μαρτίου 1981».

2. Το άρθρο 4α αντικαθίσταται από το ακόλουθο κείμενο:

«Άρθρο 4α

Κατά παρέκκλιση από τις διατάξεις του άρθρου 2 παράγραφος 2, οι παραγωγοί, που συνήψαν συμφωνητικό αποθεματοποιήσεως που αναφέρεται στο άρθρο 2 παράγραφος 2 υπό β, δύνανται να συνάψουν συμφωνητικό παραδόσεως για απόσταξη για τον ίδιο οίνο ή για οίνο του ιδίου τύπου, υπό τους όρους που αναφέρονται στο άρθρο 3 παράγραφος 2.»

Άρθρο 3

Τα συμφωνητικά αποθεματοποιήσεως που αναφέρονται στο άρθρο 2 παράγραφος 2 υπό β του κανονισμού (ΕΟΚ) αριθ. 2325/80, που δεν έχουν λήξει ακόμη, θεωρούνται , από της ενάρξεως ισχύος του παρόντος κανονισμού, ότι αφορούν μόνο την ποσότητα οίνου που δεν αποτελεί αντικείμενο συμφωνητικού παραδόσεως που αναφέρεται στο άρθρο 2 παράγραφος 2 υπό α του κανονισμού (ΕΟΚ) αριθ. 2325/80.

Άρθρο 4

Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από της 16ης Ιανουαρίου 1981.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 2 Απριλίου 1981.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 54 της 5. 3. 1979, σ. 1.

(2) ΕΕ αριθ. L 360 της 31. 12. 1980, σ. 18.

(3) ΕΕ αριθ. L 245 της 17. 9. 1980, σ. 8.

(4) ΕΕ αριθ. L 299 της 8. 11. 1980, σ. 12.

(5) ΕΕ αριθ. L 234 της 5. 9. 1980, σ. 17.

(6) ΕΕ αριθ. L 46 της 19. 2. 1981, σ. 18.